Tadbir 2024 yilga rejalashtirilgan va Qozog‘iston raisligida o‘tishi kutilmoqda. Foto: mofa.go.jp Yaponiya 2024 yilda «Markaziy Osiyo - Yaponiya» formatida sammit o‘tkazish tashabbusi bilan chiqmoqda. Bu haqda mamlakat Tashqi ishlar vazirligi departament boshlig‘i Yoko Kamikava va Qozog‘iston bosh vaziri o‘rinbosari, tashqi ishlar vaziri Murat Nurtleuning BMT Bosh assambleyasi doirasidagi uchrashuvi yakunlari bo‘yicha ma’lum qilindi. «Tomonlar kelgusi yilning qulay vaqtida «Markaziy Osiyo - Yaponiya» formatida muloqot o‘tkazish mantiqiy ekaniga kelishib oldilar va ushbu muloqotning amaldagi raisi Qozog‘iston va Yaponiya boshqa davlatlar bilan muvofiqlashtirish uchun hamkorlik qilishini tasdiqladilar», deyiladi bayonotda. Bundan tashqari, Yoko Kamikava «mintaqaviy aloqalar va energiya almashinuvi»ni rivojlantirishda hamkorlik qilish niyatini bildirdi.